30/12/2010 | Administración LocalMunicipal
Cerdido
Bolsa contratación de socorrista acuático - monitor de natación

Ante a existencia de posibles contratacións temporais de posto de socorrista – monitor de natación e co gallo de cubrir posibles baixas existentes esta Alcaldía atendendo o disposto no artigo 21 da Lei 7/1985 de bases de réxime local acorda: Primeiro: Aprobar as bases especificas para crear unha bolsa de contratación como socorrista acuático – monitor de natación que figuran no anexo seguinte. Segundo: Publicar un anuncio no Boletín Oficial da Provincia inciandose así o período de solicitudes para a súa incorporación 1.- Obxecto da convocatoria. O obxecto da convocatoria é a formación dunha bolsa de traballo para realizar contratacións laborais temporais ou nomeamentos interinos nos postos de traballo de socorrista acuático -monitor de natación, sempre que a súa contratación non veña determinada por outros factores en cumprimento de programas de subvención que financien este posto de traballo 2.- Duración dos contratos.- Segundo se estableza en cada contrato de conformidade coas necesidades do concello ou de conformidade coa regulación das subvencións que o poidan financiar.3.- Sistema de provisión – Concurso de méritos 4.- Xornada laboral.-Será establecida segundo o calendario de apertura da piscina municipal oscilando entre xornada parcial e completa segundo a temporada na que este aberta á piscina.5.- Retribucións.- As correspondentes segundo a Relación de Postos de Traballo do Concello de Cerdido 6.- Requisitos dos aspirantes - Os aspirantes para participar nas probas, deberán reuni-los seguintes requisitos, referidos á data na que remate o prazo de presentación de solicitudes: a) Ser de nacionalidade española, nacional dun Estado membro da Unión Europea, conxugue dun español ou dun nacional dun Estado membro da Unión Europea non separado de dereito, ou estranxeiro con residencial legal en España. b) Ter cumpridos 16 anos de idade. c) Atoparse en posesión dun curso de socorrismo acuático de polo menos 50 horas de duración ou equivalente. Considerarase equivalente, os de Título de Técnico Superior en animación de actividades físicas e deportivas. d) Non ter enfermidade ou eiva física ou psíquica que impida ou sexa incompatible co normal desempeño das funcións ou tarefas correspondentes á praza á que se opta. e) Non estar incurso en causa de incapacidade ou incompatibilidade que determine a lexislación vixente. f) Non ter sido separado, mediante expediente disciplinario, do servizo á Administración do Estado, Comunidade Autónoma ou ás Entidades Locais, nin atoparse inhabilitado para o exercicio de funcións públicas. Os nacionais dos demais Estados membros da Unión Europea ou dos daquelas que teñan subscritos Tratados referentes á libre circulación coa Unión Europea ratificados por España, deberán acreditar de modo fidedigno non estar sometidos a sanción disciplinaria ou condena penal que impidan no seu Estado o acceso á función pública. g) Deberase acreditar o coñecemento da lingua galega conforme a normativa vixente coa presentación do certificado do Celga 3 ou equivalente. En caso contrario convocaríase a realizar un exame que acredite o coñecemento do galego escrito a través dunha tradución dun texto ó galego. A acreditación do coñecemento do galego na fala realizarse coa entrevista curricular que deberá ser en galego Os anteriores requisitos, así como os específicos que se esixan, deberanse reunir con referencia ó último día do prazo de presentación de solicitudes, e gozar deles ata a toma de posesión, e será nulo o nomeamento dos aspirantes que estean incursos en causas de incapacidade segundo a normativa vixente. Tódolos requisitos anteriores deberán terse no momento de remata-lo prazo de admisión de solicitudes e conservarse polo menos ata a data de formalización do contrato.7.- PRESENTACIÓN DE SOLICITUDES.- Presentaranse no Rexistro Xeral de Entrada de Documentos do Concello durante o prazo de 10 días hábiles, contados desde o seguinte da publicación de anuncio da convocatoria no BOP e no taboleiro de anuncios. As solicitudes presentaranse en modelo de instancia que se facilitará nas oficinas municipais e irán acompañadas de fotocopia do D. N. I., de fotocopia de título esixido para o acceso e de copia compulsada dos méritos que se aleguen.8.- COMISIÓN SELECCIONADORA.- A Comisión seleccionadora estará composta por un presidente, un secretario e tres vocais nomeados por Resolución de Alcaldía de conformidade con artigo 60 da Lei 7/2007, do Estatuto Básico do Empregado Público. a) Experiencia profesional en traballos realizados como socorrista acuático ou monitor de natación no sector privado: 0,10 puntos por mes, cun máximo por este concepto de 1 puntos. b) Experiencia profesional en postos de traballo de socorrista acuático ou monitor de natación en administracións públicas: 0,20 puntos por mes, cun máximo por este concepto de 2 puntos. Cando o contrato sexa a media xornada ou superior contabilizarase como si fose xornada completa. c) Cursos de especialización como monitor de natación, socorrismo ou outras disciplinas a desenvolver nunha piscina, impartidos por federacións deportivas o outros organismos oficiais 0,05 puntos por hora ata un máximo de 2 puntos. No caso de ter a titulación de Licenciado en Ciencias da Actividade Física e do Deporte tería a puntuación de 2 puntos Os méritos alegados acreditaranse mediante documentos orixinais ou copias autenticadas. Debe aportarse certificado de vida laboral acompañada de copias auténticas dos contratos de traballos que inclúan a descrición do traballo realizado d) Entrevista curricular sobre os méritos alegados e traballo a realizar. Máximo 2 puntos En caso de empate entre dous ou mais aspirantes, terá preferencia quen obteña maior puntuación na fase de experiencia laboral. En caso de que persista o empate, realizarase sorteo. Cos aspirantes aprobados formarase unha bolsa de traballo segundo o orde de puntuación obtida para nomeamentos interinos ou contratacións laborais temporais en postos de traballo de contido equivalente de acordo coas seguintes normas: Os chamamentos faranse polo medio máis urxente que permita ter a constancia da súa recepción. Nos supostos nos que a necesidade de cobertura dun posto non fose previsible coa antelación suficiente ou polas circunstancias concorrentes no proceso de chamamentos debidamente acreditadas, fose necesario a súa cobertura de xeito urxente para evitar graves prexuízos no funcionamento e/ou prestación do servizo público, o chamamento poderá realizarse telefonicamente. Neste suposto, a/o funcionaria/o que as realice fará constar mediante dilixencia a súa realización, e se tiveron ou non resposta. Antes da sinatura do contrato o Concello poderá acordar que o traballador se someta a un recoñecemento médico-psicolóxico que evalúe a súa adecuación ao posto a desempeñar. No caso de que o traballador resulte non apto non perderá o seu lugar na bolsa de traballo e volverá a ser chamado cando se oferte un posto de distintas características do que foi considerado non apto. A aceptación dun chamamento suporá a suspensión dos chamamentos ata que cese o primeiro nomeamento. Os integrantes da bolsa de traballo que non se atopen prestando servizos poderán solicitar a suspensión das citacións mediante solicitude para o efecto formulada. A dita solicitude, que será irrenunciable, terá efectos suspensivos nas citacións. Os seus efectos produciranse desde o décimo día natural seguinte contado desde a presentación da solicitude de suspensión no rexistro do órgano competente. O tempo de duración desta, a elección da/o interesada/o, será de dous, seis ou doce meses computados desde a data de efectos da suspensión.1. Os integrantes da bolsa de traballo non perderán a orde de prelación que en cada momento lles corresponda, de tal maneira que se o nomeamento para a que son chamados finaliza, retornarán ao posto que novamente lles corresponda na lista.2. Os integrantes da Bolsa de Traballo que, sendo convocados para facer efectiva a contratación ou nomeamento segundo o disposto na base novena, non se presentaran ou renunciaran a esta, perderán os seus dereitos quedando excluídos da lista por un ano, debendo solicitar de novo a súa inscrición unha vez transcorrido o dito prazo. A mesma consecuencia terá a renuncia á continuidade no desempeño dun posto de traballo. Poderán conferirse nomeamentos interinos ou contratacións laborais temporais para o desempeño de postos de traballo que encóntrense vacantes ou non vacantes. Neste último caso será causa suficiente a situación de ILT ou vacacións do seu titular. Unha vez comparecera o aspirante chamado segundo o orde da Bolsa de Traballo, o Sr. Alcalde por Resolución procederá ao seu nomeamento para o desempeño do posto de traballo correspondente. O cese producirase por Resolución da Alcaldía cando aconteza a causa de extinción do contrato de traballo ou cando se produzan algún dos supostos previsto no artigo 10.3 da Lei 7/2007 do Estatuto Básico do Empregado Público. A bolsa de traballo formada como consecuencia do proceso selectivo que regulan estas bases extinguirase unha vez transcorridos dous anos a contar desde a data da publicación no BOP da Resolución da Alcaldía que a aprobe, ou cando se produza un novo proceso selectivo, temporal ou definitivo. Sen prexuízo de que poda prorrogarse mentres se realiza unha nova selección.12.- PUBLICIDADE.- A publicidade de tódolos actos relativos a este procedemento farase mediante Editos que se expoñerán no taboleiro de editos 13.- RÉXIME XURÍDICO APLICABLE.- En todo o non previsto expresamente nas presentes bases, serán de aplicación o Real Decreto Lexislativo 1/1995, de 24 de marzo, polo que se aproba o Texto Refundido da Lei do Estatuto dos Traballadores, Lei 7/2007, do Estatuto Básico do Empregado Público, o Real Decreto 364/1995, de 10 de marzo, polo que se aprobou o Regulamento Xeral de ingreso do persoal ó servizo da Administración Xeral do Estado e de provisión de postos de traballo e promoción profesional dos funcionarios civís da Administración do Estado, a Lei 30/1992, de 26 de xuño, de Réxime Xurídico das Administracións Públicas e do Procedemento Administrativo Común. Cerdido, 22 de decembro de 2010 A Alcaldesa Asdo. Ana Rodríguez Montero